google/wiki40b huggingface dataset:
Terendak

Terendak (Jawi: تريندق) merupakan sejenis topi yang umumnya berbentuk kerucut dengan tepi lebar dan berasal dari Asia Timur, Selatan dan Tenggara, khususnya Bangladesh, Bhutan, China, Kemboja, India, Indonesia, Jepun, Korea, Malaysia, Myanmar, Filipina, sesetengah kawasan Manchuria Rusia dan Vietnam.
Terendak diikat pada kepala dengan kain pengikat dagu yang lazimnya diperbuat daripada sutera.

Kegunaan am

Terendak digunakan terutamanya sebagai perlindungan daripada matahari dan hujan. Terendak yang diperbuat daripada jerami atau anyaman pula boleh dicelup ke dalam air lalu dipakai sebagai alat pendingin sejat yang spontan.
Di Filipina, terendak kosong lazimnya dipakai oleh kaum petani, sedangkan golongan atasan membuat terendak berhias dengan pelbagai barang kemas, ataupun terendak yang diperbuat daripada karapas kura-kura dengan pancang di atas. Ia pernah dipakai oleh askar Tentera Jajahan Sepanyol keturunan pribumi, terutamanya kaum Tagalog, Kapampangan, dan Ilokano di hujung zaman penjajahan Sepanyol.
Begitu juga di India dan Borneo, terendak kosong dipakai oleh orang jelata dalam kerja harian, tetapi sewaktu perayaan, terendak yang berwarna-warni pula digunakan. Di Sabah, terendak berwarna-warni dipakai untuk sesetengah tarian. Di Assam, India pula terendak berhias tergantung di rumah sebagai barang hias ataupun dipakai oleh golongan atas sempena sambutan khas.
Di negara China, terendak sering dikaitkan dengan petani, sedangkan golongan pembesar memakai topi ketat seakan kopiah, terutamanya pada musim sejuk.

Nama setempat

Dalam bahasa Cina, terendak dipanggil dǒulì (斗笠). Di Jepun ia dipanggil sugegasa (菅笠), di Kemboja do'un, dan di Korea pula satgat (삿갓). Di Asia Selatan, terendaknya tidak begitu sempurna bentuk kerucutnya, seperti yang terlihat pada jaapi Assam yang diperbuat daripada tenunan ketat antara buluh atau rotan dengan tokou paat (Trachycarpus martianus).
Di Vietnam, terendak dipanggil nón lá (topi daun). Gambar terendak terukir timbul pada gendang Ngoc Lu dari sekitar 2500 hingga 3000 tahund ahulu. Antara semua terendak, nón lá Vietnam terbentuk kerucut bulat sempurna yang lancar menirus dari bibir ke hulu. Terendak istimewa Vietnam mempunyai gambar atau seni kata jahitan tangan yang berwarna-warni, malah kawasan Huế terkenal dengan nón bài thơ (terendak sajak) yang mempunyai rangkap sajak dan tulisan Hán tự (huruf Cina) yang jelas apabila terendak diterangi cahaya matahari. Kini, terendak merupakan salah satu pakaian tradisional kebangsaan Vietnam.
Raja Permaisuri Agong

Kedudukan, fungsi dan keistimewaan

Berbeza dengan Yang di-Pertuan Agong dipilih setiap lima tahun di antara sembilan pemerintah negeri-negeri di Malaysia, Raja Permaisuri Agong bukan dipilih dari kalangan permaisuri atau sultanah tetapi sebagai kemuliaan yang dikurniakan kepada isteri seseorang raja atau sultan sesuatu negeri untuk menjadi suri baginda yang setaraf apabila suaminya telah terpilih untuk memegang jawatan Yang di-Pertuan Agong. Walaupun pemegang gelaran Raja Permaisuri Agong berubah setiap lima tahun, kemangkatan, perceraian atau perletakan jawatan Yang di-Pertuan Agong juga boleh memendekkan tempoh gelaran bagi Raja Permaisuri Agong.
Mengikut Perkara 32 (2) Perlembagaan Persekutuan Malaysia, isteri Yang di-Pertuan Agong (digelar Raja Permaisuri Agong) hendaklah diberi keutamaan daripada segala orang lain di dalam Persekutuan selepas Yang di-Pertuan Agong. Walau bagaimanapun, jawatan tersebut bukanlah suatu kewajiban khusus yang termaktub di dalam perlembagaan dan juga asas pemilihan bagi seseorang raja ketika dipilih oleh Majlis Raja-raja sebagai Yang di-Pertuan Agong.
Lazimnya, Raja Permaisuri Agong akan mengiringi Yang di-Pertuan Agong dalam lawatan rasmi dan tidak rasmi serta upacara diraja dan kenegaraan serta menerima turut kunjungan ketua negara dan pasangan mereka. Perkara 34 Perlembagaan Malaysia melarang Raja Permaisuri Agong daripada memegang apa-apa pelantikan, membawa apa-apa saraan, atau secara aktif terlibat dalam mana-mana perusahaan komersial. Raja Permaisuri Agong, bagaimanapun, berhak secara sah untuk menerima bayaran tahunan yang termasuk dalam Saraan Diraja Yang di-Pertuan Agong.
Pemegang gelaran Raja Permaisuri Agong yang suaminya mangkat ketika menjawat masih menerima pencen daripada Saraan Diraja Kerajaan Persekutuan. Mereka juga mendapat keutamaan sebaik selepas Yang di-Pertuan Agong yang memerintah, Raja Permaisuri Agong terkini, raja-raja yang masih memerintah, dan Yang di-Pertua Negeri. Kini, hanya seorang sahaja yang menerima keutamaan tersebut iaitu Yang Amat Mulia Permaisuri Siti Aishah.
Jabatan Perangkaan Malaysia

Penubuhan

Jabatan Perangkaan telah ditubuhkan pada tahun 1949 di bawah peruntukan Statistics Ordinance 1949 dan dikenali sebagai Biro Statistik. Perangkaan yang dihasilkan pada masa itu terhad kepada data perdagangan luar negeri dan pertanian ladang. Pada tahun 1965, nama Biro Statistik telah ditukar kepada Jabatan Perangkaan Malaysia dan beroperasi di bawah peruntukan Akta Perangkaan 1965 (Disemak 1989). 
Pada masa yang sama, pejabat perangkaan Sabah dan Sarawak telah menjadi cawangan kepada Jabatan Perangkaan dengan ibu pejabat di Kuala Lumpur. Jabatan Perangkaan Negeri di Semenanjung Malaysia telah ditubuhkan secara berperingkat-peringkat mulai tahun 1971 sehinggalah ke tahun 1982. Dalam struktur organisasi kerajaan, Jabatan Perangkaan Malaysia diletak di bawah Jabatan Perdana Menteri.
Bagi memantapkan lagi kerja-kerja pengumpulan data oleh Jabatan Perangkaan Negeri, Pejabat-pejabat Operasi di beberapa buah negeri telah diwujudkan.

Misi jabatan

Untuk mempertingkatkan peranan sebagai agensi utama dalam bidang perangkaan ke arah sistem maklumat yang bermutu, berorientasikan pengguna dan bertepatan masa, untuk pembentukan dasar perancangan pembangunan dan pentadbiran negara
Krostitz

Krostitz merupakan sebuah kawasan perbandaran terletak di daerah Nordsachsen, Saxony, Jerman.
Karim Raslan

Karim Raslan (lahir 1963) adalah seorang penulis dari Malaysia.
Kampung Tualang Salak

Poskod

Poskod yang digunakan di Kampung Tualang Salak, Kota Bharu, Kelantan ialah 16070.
Ben 10

Omnitrix

Tumpuan utama siri ini ialah Omnitrix, sebuah perkakasan asing berupa jam tangan yang ditemui Ben pada awal siri. Dengan menggunakan alat ini, Ben boleh bertukar menjadi beberapa bentuk makhluk asing untuk melawan pelbagai penjahat dalam siri ini. Omnitrix berfungsi dengan menggabungkan DNA makhluk asing dengan DNA Ben, lalu menukarkannya menjadi makhluk pilihannya selama sepuluh minit, selepas itu pulih kepada rupa asal. Seperti yang diterangkan dalam Ben 10: Race Against Time, had masa ini bertujuan untuk menghalang DNA makhluk asing dari menguasai penggunanya.
Untuk mengelakkan sesiapa mencuri Omnitrix dari Ben, Omnitrix itu disifatkan agak sukar ditanggal, seolah-olah berpadu dengan kulit Ben. Lebih-lebih lagi, jikalau seseorang cuba menanggalkannya, alat itu menghasilkan ledakan tenaga untuk menghindarkannya.

Filem

Dua filem Ben 10 telah dikeluarkan pada masa-masa berlainan pada tahun 2007 dan 2008. Filem pertama ialah cetera animasi pertama berjudul Secret of the Omnitrix, di mana Omnitrix disetkan untuk musnah sendiri secara tidak sengaja dan Ben mesti mencari pencipta alat itu untuk menghentikannya. Filem ini disiarkan pada 10 Ogos 2007.  Dua versi berlainan yang menampakkan perbezaan dari keluaran asal masing-masing dikeluarkan pada 1 September 2007 dan 20 Oktober 2007.
Filem kedua ialah filem lakonan hidup berjudul Ben 10: Race Against Time yang disiarkan pada 21 November 2007. Plotnya mengisahkan Ben, Gwen dan Max kembali ke tempat asal mereka di Bellwood dan cuba kembali menjalani kehidupan 'normal'. Malangnya, hidup mereka diganggu oleh seekor makhluk asing bergelar Eon yang mempunyai hubungkait dengan Omnitrix. Race Against Time ditayangkan buat julung kali di Cartoon Network pada 21 November 2007. Filem ini diarah oleh Alex Winter.
Kampung Gelugor Raja

Poskod

Poskod yang digunakan di Kampung Gelugor Raja, Kuala Terengganu, Terengganu adalah 20050.
Felda Trolak Timur

Felda Trolak Timur merupakan sebuah kampung yang terletak di Sungkai, Perak Darul Ridzuan. Trolak Timur merupakan sebuah penempatan tanah rancangan Felda. Aktiviti ekonomi utama merukan tanamn kelapa sawit. Penduduknya terdiri dari orang Melayu yang datang berhijrah dari berbagai tempat dari seluruh Perak dan dan beberapa tempat dari kedah.
Bentuk muka-bumi Trolak Timur adalah bergunung ganang kerana kedudukanya berhampiran dengan banjaran titi Wangsa. Disini juga terdapat aliran air terjun yang bersih dengan udara yang nyaman bagi tujuan reakrasi pengunjung yang datang dari kawasan bandar. Hingga kini tiada mana-mana agensi yang memajukan kawasan ini sebagai kawasan pelancongan. Oleh yang demikian kunjungan tujuan reakrasi di sini adalah percuma.
TV5MONDE

Sejarah

TV5 didirikan Januari 1984, dan berada dibawah kepemimpinan Serge Adda sehingga November 2004; pengarah baru, ditetapkan pada 6 April 2005 adalah Jean-Jacques Aillagon, bekas Menteri Budaya dan Komunikasi Perancis.
Tahun 2006, TV5 mengalami perbaikan besar yang mengubah mereknya menjadi 'TV5MONDE' untuk menetapkan fokusnya sebagai jaringan global. Juga sebahagian dari perubahan adalah jadual baru dan urutan program baru. Sejak 2001, 'TV5 Monde' menjadi sebahagian daripada nama perusahaan saluran ini. Operasi Kanada masih menggunakan merek "TV5".
TV5MONDE merupakan jaringan televisyen global keempat terbesar yang tersedia di seluruh dunia setelah BBC, CNN dan MTV.

Isi

Kebanyakan isinya diambil dari jaringan utama di dunia berbahasa Perancis, terutama France Télévisions dari Perancis, RTBF dari Belgium, TSR dari Switzerland, Radio-Canada dan TVA di Kanada. Sebagai tambahan bagi berita internasional, TV5MONDE menyiarkan filem dan muzik. Nombor "5" di namanya adalah jumlah jaringan yang mendirikannya.

Asia, Australia dan New Zealand

Bebas untuk mengudara dari satelit AsiaSat 3S, mencakup sebahagian Asia dan Australasia. Triangle TV di Auckland dan Wellington menyiarkan ulang beberapa program berita. Di Singapura, Starhub CableTV menyiarkannya pada Saluran 44 untuk pengguna layanan digitalnya. Di India, Zee Network menyediakan saluran ini untuk pelanggan layanan DishTV DTH-nya.
Masjid Mukim Sering

Pentadbiran

Masjid Mukim Sering memiliki nombor pendaftaran masjid No Daftar: MY-03-KB-00393.
Tortellini

Asal usul

Asal bagi tortellini adalah kabur walaupun banyak legenda mendakwa asal-usulnya. Satu tradisi tempatan yang kukuh mengatakan bahawa hidangan ini dicipta di Castelfranco Emilia (wilayah Modena). Satu malam semasa dalam perjalanan, Lucrezia Borgia tinggal di tempat penginapan di bandar kecil dan pada waktu malam tuan rumah menjadi terpesona dengan  kecantikan Lucrezia sehingga dia tidak dapat menahan keinginan untuk mengintip ke biliknya melalui lubang kunci. Bilik tidur diterangi hanya beberapa lilin, dan dia hampir tidak dapat melihat pusta beliau. Penglihatan tersebut mengilhami dan mendorong beliau untuk mencipta tortellini malam itu.
Satu muasal lain dari zaman Pertengahan menceritakan kononnya bagaimana Venus dan Jupiter tiba di kedai minuman di pinggir Bologna pada satu malam (dalam jelmaan manusia) dan letih dari penglibatan mereka dalam pertempuran antara Modena dan Bologna.  Selepas banyak makan dan minum, mereka berkongsi sebuah bilik. Pemilik penginapan, terpesona dengan kedua-duanya, mengikuti mereka dan menjenguk melalui lubang kunci tersebut. Apa yang dapat dilihat adalah pusat Venus itu. Terpesona, dia bergegas ke dapur dan menciptakan tortellini.
Akhirnya penjelasan ketiga mendakwa bahawa tortellini dihasiulkan semula berbentuk penyu dalam usaha untuk meniru ciri-ciri seni bina terkenal di Modena, yang banyak bangunan abad ke-17 menggambarkan motif penyu.

Perbandingan dengan tortelloni

Tortelloni adalah pasta dalam bentuk yang sama, tetapi lebih besar, lazimnya 5 g. vs 2 g. untuk tortellini. Walaupun boleh diisi dengan pelbagai jenis makanan, inti berasaskan daging adalah kurang biasa dalam tortelloni. Tortellini boleh disaji dengan sos atau kuahnya; tortelloni jarang disaji dalam kuah.
Muhammad Haziq Bin Nadzli

Kerjaya antarabangsa

Haziq Nadzli telah membuat kemunculan sulung untuk penampilan antarabangsa bermain untuk Malaysia Bawah-22 di Piala Negara-Negara 2016.

Kehidupan peribadi

Haziq Nadzli bertunang dengan pelakon Eyra Hazali pada 1 Disember 2018 dan bakal bernikah pada November 2019.
Lubuk Tanjung

Poskod

Poskod yang digunakan di Lubuk Tanjung/Tunjung adalah 39183. Terdapat 19 buah desa di dalam daerah kecamatan Sindang Beliti Ilir.
Idola Kecil

Uji Bakat dan Pemilihan Finalis

Sebelum finalis dipilih.Para finalis haruslah menyertai uji bakat yang dianjurkan oleh penganjur di seluruh semenanjung Malaysia. Dari beribu peserta yang menyertai uji bakat ini, hanya 30 sahaja yang akan dipilih,dan mereka akan ditapis semula untuk pemilihan finalis yang terakhir.
Setelah para finalis dipilih, mereka akan dikuarantinkan di sebuah kediaman khas untuk menjalani sesi pembelajaran.Mereka akan diajar oleh beberapa tenaga pengajar yang profesional mengenai latihan vokal oleh Cikgu Delly dan koreografi.

Perbezaan antara Idola Kecil dan Idola Cilik

Perbezaan antara Idola Kecil dan Idola Cilik adalah Idola Kecil tidak menggunakan sistem undian kerana   idola kecil hanya mengggunakan sistem permarkahan juri sebaliknya Idola Cilik mengunakan kedua-dua sistem ini dan digabungkan bagi mengenal pasti kedudukan finalis. Idola Kecil juga tidak menggunakan
juri tetap kerana idola kecil menggunakan tema persembahan yang berbeza setiap minggu, dan ini bergantung kepada juri jemputan.

Idola kecil Musim 1

Pada musim ini, pihak Idola Kecil telah mengadakan uji bakat di tiga kawasan, iaitu Kuala Lumpur, Johor Bahru dan Pulau Pinang. 30 orang calon telah dipilih untuk ditapis, setelah penapisan calon dilakukan hanya 10 sahaja finalis yang terpilih.Untuk musim ini program ini diacarakan oleh Zizan, Cikgu Delly sebagai guru vokal, Alfa Booty sebagai pengarah muzik, Affizal Abas sebagai guru tari dan Nora sebagai juri tetap. Setelah sembilan konsert berlalu akhirnya idola kecil yang pertama telah ditemui iaitu, Wan Syuhada atau Wada dari Perak  yang Telah berjaya menewaskan 5 orang rakan finalisnya yang mendapat tempat ke final.

Idola Kecil Musim 2

Untuk musim Kedua, Buat kali pertamanya idola kecil ditaja oleh dutchlady. Pihak idola kecil telah mengadakan uji bakat di dua lokasi iaitu Kuala Lumpur dan Pulau Pinang.Untuk musim ini program in dihoskan oleh Alif Satar (OIAM) dan Atilia sebagai juri tetap. 30 orang calon telah dipilih untuk menyertai Boot Camp / Semifinal dan hanya 10 orang sahaja yang akan bertanding untuk merebut gelaran idola kecil yang seterusnya.
Torrelles de Foix

Torrelles de Foix merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
Paskuqan

Paskuqan merupakan sebuah munisipaliti di Daerah Tirana, Tirana County, tengah Albania.
Keep Running (siri TV)

Keep Running (Bahasa China: 奔跑吧), atau dikenali dengan nama yang lain Running Man atau Hurry Up, Brother, ialah sebuah rancangan asal dari China Besar, dan mempunyai 6 musim. 
Musim ke-7 akan dilancarkan pada bulan Januari 2019, bermula di ibukota India New Delhi, diikuti keseluruhan India dan Turki, dan akan ditamatkan di Turki. Lin Yichen akan menjadi ahli baru apabila program bermula di New Delhi.
Lapisan Payar

Lapisan Payar merupakan satu lapisan batu pasir berusia Kambria yang membentuk Kepulauan Payar di Kedah, Malaysia.

Asal-usul Nama

Nama Lapisan Payar diambil bersempena nama Kepulauan Payar yang terdiri daripada Pulau Payar, Pulau Kaca dan Pulau Lembu dan mula digunapakai oleh Che Aziz Ali et.al (1991).

Usia dan Korelasi

Jones (1978) meletakkan batuan ini sebagai Formasi Machinchang yang berusia Kambria berdasarkan ciri batuan kuartzit berfelspar yang serupa.
Jabatan Penyiasatan Kajibumi Malaysia (1973) menandakan batuan ini sebagai Formasi Mahang dan Formasi Semanggol  yang masing-masing berusia Silur hingga Ordovisi dan Trias.
Che Aziz Ali et.al (1991) mengandaikan batuan Lapisan Payar sebagai berusia Kambria walaupun tiada fosil ditemui kerana ciri batuan adalah mirip dengan batu pasir Formasi Machinchang dan ahli kuartzit Formasi Jerai.
Che Aziz Ali et.al (1991) meletakkan batuan ini bukan sebahagian Formasi Machinchang atau Formasi Jerai, tetapi penghubung antara kedua-duanya.
Ops pekerja asing

Ops pekerja asing ialah satu operasi yang dilancarkan oleh Kementerian Dalam Negeri Malaysia mulai 23 Mac 2010. Pemeriksaan bersepadu akan dijalankan oleh Jabatan Tenaga Kerja (JTK), Polis Diraja Malaysia (PDRM), Jabatan Imigresen Malaysia dan pihak berkuasa tempatan (PBT).
Beberapa langkah telah dikenalpasti dalam Mesyuarat Agenda Pengurusan Warga Asing Merangkumi Isu Pemerdagangan Orang di Parlimen pada 17 Mac 2010. Selain agensi terlibat, turut hadir ialah Menteri Sumber Manusia, Datuk Dr. S. Subramaniam.

Statistik pekerja asing di Malaysia

Rekod rasmi KDN mendapati terdapat seramai 1.8 juta orang dan mereka bekerja dalam beberapa sektor antaranya pembinaan, perladangan, pembuatan dan restoran.
Kajian mendapati beberapa sektor akan lumpuh jika khidmat pekerja asing ditamatkan. Sektor yang amat bergantung kepada pekerja asing sedang dikenalpasti.
Seramai 26.1 juta rakyat asing datang ke Malaysia dan ini termasuklah pelancong, pelajar dan pekerja asing. 23.7 juta adalah pelancong manakala selebihnya adalah di kalangan diplomat, pelajar dan pekerja asing. 
Pada 2008, RM12.2 bilion wang keluar dari Malaysia oleh pekerja asing di Malaysia

Matlamat

Menteri Dalam Negeri Datuk Seri Hishammuddin Hussein menyatakan tujuannya ialah memastikan majikan menjaga kebajikan pekerja asing antaranya dari aspek pembayaran gaji, tempat tinggal, kesihatan dan persekitaran tempat kerja. Selain itu mengesan aktiviti pemerdagangan orang dan penyeludupan manusia.
Semua majikan hendaklah sentiasa mematuhi standard-standard perburuhan dan langkah-langkah perlindungan yang ditetapkan di bawah dasar serta undang-undang buruh negara.
Burung Lang Baza Hitam

Ciri-ciri

Burung Lang Baza Hitam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Baza Hitam ialah haiwan berdarah panas, mempunyai sayap dan badan yang dilitupi bulu pelepah. Paruh Burung Lang Baza Hitam tidak bergigi.

Pembiakan

Burung Lang Baza Hitam membiak dengan bertelur. Telur Burung Lang Baza Hitam bercangkerang keras.
Wapedia

Wapedia merupakan sebuah laman web yang membawa kandungan Wikipedia kepada alat-alatan bimbit seperti telefon bimbit dan PDA. Wapedia menawarkan versi yang terbaru untuk setiap rencana.
Wapedia boleh diakses dengan mengunjungi http://wapedia.mobi dengan sebuah pelayar WAP atau pelayar web mobil pada sebuah telefon bimbit atau PDA.
Laman-laman dalam Wikipedia adalah terlalu panjang untuk disiarkan pada alat-alatan sebegini, oleh itu laman-laman yang panjang dibahagikan kepada ceraian-ceraian kecil.
Wapedia juga mengandungi sebuah enjin pencarian cepat yang terpisah daripada pelayan (server) Wikipedia. Wapedia menyokong WML dan format XHTML Mobile moden, dengan pengesanan automatik untuk format yang terbaik untuk setiap alatan.
Cart Road

Demografik 2001

Menurut bancian India pada tahun 2001, Cart Road memiliki bilangan penduduk seramai 13,701. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Cart Road memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 55% lelaki dan 45% wanita mampu membaca. 9% dari populasi berusia di bawah 6 tahun. (2001)
Sekolah Menengah Kebangsaan Pak Badol

Sejarah

Sekolah Menengah Kebangsaan Pak Badol, Bachok ditubuhkan pada 01 Januari 1965. Peringkat permulaannya, pelajar Sekolah Menengah Kebangsaan Pak Badol menumpang belajar di Sekolah Kebangsaan Pak Badol dan belajar pada sesi petang. Bilangan pelajar pada masa itu berjumlah 81 orang manakala tenaga pengajarnya seramai 4 orang termasuk Pengetua iaitu Allahyarham En. Ahmed bin Hj. Salleh.

PEMILIHAN NAMA

Nama Sekolah Menengah Kebangsaan Pak Badol adalah hasil urutan name Sekolah Menengah Pak Badol. Pak Badol adalah gelaran yang diberi kepada salah seorang peneroka awal Kampung Pak Badol. Beliau telah membuka kampung ini kira-kira 200 tahun yang lalu. Sempena nama kampung ini lahirlah Sekolah Menengah Pak Badol. Pengasasan SMKPB adalah hasil usaha beberapa tokoh yang prihatin untuk mengadakan pendidikan formal kepada anak-anak kag Pak Badol. Antara tokoh tersebut ialah Ab. Rejab (Wak jab Kg Pak Badol yang berulang alik ke Jabatan Pendidikan Negeri untuk mengadakan sebuah sekolah menengah di kg. Pak Badol.

TARIKH NAMA ITU DIGUNAKAN

Sekolah Menengah Pak Badol mula diperkenalkan pada Januari 1965. Dari tahun 1965 1 hingga 1976, sekolah ini diberi nama Sekolah Menengah Rendah Pak Badol. Ini disebabkan pelajar-pelajar di sini belajar dari tingkatan satu hingga tingkatan tiga sahaja. Untuk peringkat menengah atas, mereka melanjutkan pelajaran ke SIMP, Sekolah Menengah Kamil, Sekolah Menengah Ketereh dan Sekolah Menengah Melor. Pada tahun 1977 Sekolah Menengah Pak Badol mendapat bangunan sendiri. Perasmiannya berlangsung pada 28 Februari 1978 oleh Yang Berhormat Menteri Pendidikan Malaysia ketika itu Dato' Musa Hitam. Pada tarikh tersebut Sekolah Menengah Rendah Pak Badol dinaikkan taraf menjadi Sekolah Menengah Gred ' A '. Pada tahun 1998 Sekolah Menengah Pak Badol sebagaimana sekolah-sekolah lain diseluruh negara dikenali dengan nama Sekolah Menengah Kebangsaan Pak Badol.
Tormón

Tormón merupakan sebuah kawasan perbandaran yang terletak di wilayah Teruel, Aragon, Sepanyol
Pasirtenjo

Poskod

Poskod yang digunakan di Pasirtenjo adalah 42276. Terdapat 9 buah desa di dalam daerah kecamatan Sindangresmi.
Kelayakan UEFA Euro 2020 Kumpulan G

Kelayakan UEFA Euro 2020 Kumpulan G adalah salah satu daripada sepuluh kumpulan untuk menentukan pasukan mana yang layak ke kejohanan akhir UEFA Euro 2020. Kumpulan G terdiri daripada enam pasukan: Austria, Israel, Latvia, Makedonia Utara, Poland dan Slovenia, di mana mereka bermain menentang satu sama lain di tempat sendiri dan tempat lawan dalam kejohanan perlawanan kumpulan.
Dua pasukan teratas akan layak secara langsung ke pusingan akhir. Tidak seperti edisi terdahulu, para peserta play-off tidak akan diputuskan berdasarkan keputusan dari peringkat kumpulan kelayakan, tetapi berdasarkan prestasi mereka di Liga Negara-Negara UEFA 2018–19.
Osechi

Kotak kayu untuk osechi

Secara tradisional kotak kayu (jūbako) untuk masakan osechi terdiri dari 5 susunan, walaupun kotak yang tiga susunan lazim dijumpai sekarang. Kotak kayu dikira dari atas dan diberi nama: ichi no jū, ni no jū, san no jū, yō no jū, dan go no jū, iaitu kotak nombor 1 hingga nombor 5. Kotak nombor 4 tidak disebut shi no jū, kerana angka 4 (shi) sama bunyi dengan "shi" yang bermaksud "mati". Berdasarkan alasan yang sama, kotak nombor 4 pada kotak keempat disebut go no jū.
Terminal Bas Sandakan

Terminal Bas Sandakan terletak di tengah bandar Sandakan, Sabah. Terminal bas ini berhampiran dengan laut dan Pelabuhan Sandakan.
Selain itu stesen bas ini berdekatan dengan Jabatan Laut Sabah Sandakan dan Wisma Kastam Sandakan. Stesen bas ini terletak di Jalan Fryer, Sandakan. Banyak hotel di sekitar bandar Sandakan untuk kemudahan pengunjung dan pelancong.